MESTSKÁ  ČASŤ  BRATISLAVA - NOVÉ MESTO

Junácka ul. č. 1,  832 91 Bratislava 3

 3343/2016/UKSP/VIDM-105						 Bratislava 6.5.2016

R O Z H O D N U T I E

Dňa 11.3.2016 spoločnosť WORLD TRADING s r.o., so sídlom Dunajská 15/A, 811 08 Bratislava, ktorú na základe plnej moci zstupuje  spoločnosť PETRING s r.o., so sídlom Nám. Hraničiarov 6/B, 851 03 Bratislava požiadala o vydanie stavebného povolenia na stavebný objekt SO  06 Komunikácie a terénne úpravy, ktorý je súčasťou stavby: "Nové vinice " na pozemkoch parc. č. 13177/12, 13145/22 a 13145/23 v katastrálnom území Nové Mesto, pre ktorú bolo dňa 6.3.2013 vydané územné rozhodnutie č. ÚKaSP-2011-13/1051/Vim-8, právoplatné dňa 10.4.2013.
Mestská časť Bratislava-Nové Mesto  príslušná podľa §3 ods.2) a §3a ods.4) zákona č. 135/1961 Zb. o pozemných komunikáciách v znení neskorších predpisov (cestný zákon) a § 120 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“), ako špeciálny stavebný úrad pre miestne komunikácie III., IV. triedy a účelové komunikácie (ďalej len špeciálny stavebný úrad) § 60 ods.1) stavebného zákona 

vyzýva

stavebníka, aby v lehote najneskôr do 31.12.2016 žiadosť o vydanie stavebného povolenia doplnil o:
•	doklad o preukázaní vlastníckeho alebo iného práva k stavebnému pozemku podľa § 139 ods.1) stavebného zákona, ktoré stavebníka oprávňuje zriadiť na ňom požadovanú stavbu
•	výpis z listu vlastníctva  na susedné pozemky – informatívne
•	súhlas cestného správneho orgánu k napojeniu sa povoľovanej komunikácie na existujúcu sieť miestnych komunikácií.

Z uvedených dôvodov stavebný úrad podľa § 29 ods.1) zákona č. 71/1967 Zb. o správnom konaní v znení neskorších predpisov stavebné konanie

 p r e r u š u j e.

Stavebný úrad bude podľa § 29 ods. 4) správneho poriadku pokračovať v spojenom územnom a stavebnom konaní až po doplnení podania. Pokiaľ je konanie prerušené lehoty podľa § 29 ods.5) správneho poriadku neplynú. V prípade, že v stanovenej lehote podanie nedoplníte, bude stavebné konanie podľa § 60 ods.2 písm.c) stavebného zákona zastavené.
Ak predložený doklad nebude postačovať k riadnemu posúdeniu žiadosti z hľadiska záujmov sledovaných v správnom konaní, môže stavebný úrad určiť rozsah, spôsob a lehotu ich doplnenia.

O d ô v o d n e n i e

Stavebný úrad predložené podanie preskúmal a zistil, že neposkytuje dostatočný podklad pre povolenie stavby, preto vyzval žiadateľa k doplneniu podania. 
Správny orgán je povinný poskytnúť pomoc a poučenie, aby účastník konania v konaní neutrpel ujmu, pre neznalosť právnych predpisov. Na odstránenie nedostatkov správny orgán je povinný poskytnúť účastníkovi konania primeranú lehotu. Stavebný úrad vyzval stavebníka, aby doplnil konkrétne podklady, ktoré sú potrebné pre vydanie rozhodnutia, určil mu primeranú lehotu na ich doplnenie a poučil ho o dôsledkoch nedoplnenia podania. Na základe toho stavebný úrad rozhodol tak, ako je vo výroku rozhodnutia uvedené.

P o u č e n i e

Proti tomuto rozhodnutiu sa podľa § 29 ods. 3) zák. č. 71/1967 Zb. o správnom konaní v znení neskorších predpisov nemožno odvolať. Toto rozhodnutie nie je preskúmateľné súdom.

      Mgr.  Rudolf   K u s ý
                          starosta mestskej časti
                                                                                                     Bratislava - Nové Mesto

Doručuje sa:
1.	World Trading s.r.o.,  Dunajská 15/A, 811 08 Bratislava
2.	Petring, s.r.o., Nám. Hraničiarov 6/B, 851 05 Bratislava